NaNa ศิลปินคนใหม่นาดาว มิวสิค เพลง โลมาไม่ใช่ปลา
คุ้นหน้าคุ้นตา จากผลงานการแสดงครั้งแรกกับบท เหม่เหม ในละครเรื่อง เลือดข้นคนจาง และกำลังจะมีผลงานละคร ฉลาดเกมส์โกง ในบท เกรซ ครั้งนี้ NaNa (นาน่า) ศวรรยา ไพศาลพยัคฆ์ โชว์ความสามารถทางด้านร้องเพลง เป็นศิลปินคนล่าสุด ค่ายนาดาว มิวสิค ซิงเกิลแรก กับเพลง โลมาไม่ใช่ปลา เพลงจังหวะน่ารักๆ ความหมายโดนๆ ของคนที่เป็นได้แค่เพื่อน เพลงแนว alternative folk pop ที่ฟังง่ายโดยเปรียบเทียบผ่านความสัมพันธ์ของคนสองคน ที่สนิทกันมาก จนใครๆก็คิดว่าเป็นแฟนกัน แต่จริงๆแล้วไม่ใช่ เหมือนกับโลมา ที่ใครๆก็คิดว่าเป็นปลา ถึงมีครีบและมีหาง แต่จริงๆ แล้วโลมาไม่ใช่ปลา (โลมาเป็นสัตว์เลี้ยงลูกด้วยนม) เปรียบเหมือนเวลามีความรักกับคนที่ไม่ใช่ ต่อให้ใกล้ชิดแค่ไหน สุดท้ายก็ไม่ใช่อยู่ดี ได้ 2 คนดนตรี โฟร์ (ประทีป สิริอิสสระนันท์) มาเป็นโปรดิวเซอร์ และแอ้ม อัจฉริยา ดุลยไพบูลย์ มาเขียนเนื้อร้อง และทำนอง มิวสิกวิดีโอเพลงนี้ ถ่ายที่ The Racquet Club นาน่ามาในชุดสีสันสดใส โชว์สเต็ป เต้นในท่อนฮุก ริว วชิรวิชญ์ อรัญธนวงศ์ เป็นพระเอกเอ็มวีนาน่า เผยว่า ดีใจที่สุดเลยค่ะ ไม่เคยคิดเลยว่า จะได้รับโอกาสดีๆ แบบนี้ เพราะหนูคิดมาตลอดว่าตัวเองน่าจะมุ่งไปทางการแสดงอย่างเดียว แต่รู้ตัวว่าชอบการร้องเพลง พอได้มาทำซิงเกิลครั้งแรกในชีวิต ยอมรับเลยว่าตื่นเต้นมาก ความยากของเพลงนี้คือการแบบแบ่งวรรคหายใจ ก่อนเข้าห้องอัดจริงก็เลยต้องฝึกให้เสียงมีไดนามิกมากขึ้น พี่ๆ นาดาว มิวสิค ส่งหนูไปเรียนเต้น ตอนถ่ายเอ็มวี ต้องเต้นอยู่หลายรอบตั้งแต่เช้าจนเย็น ก็ขอฝากเพลงโลมาไม่ใช่ปลาด้วยนะคะ รับชมทาง YouTube: Nadao Music.
คุ้นหน้าคุ้นตา จากผลงานการแสดงครั้งแรกกับบท เหม่เหม ในละครเรื่อง เลือดข้นคนจาง ครั้งนี้ NaNa (นาน่า) ศวรรยา ไพศาลพยัคฆ์ โชว์ความสามารถทางด้านร้องเพลง เป็นศิลปินคนล่าสุด ค่ายนาดาว มิวสิค
นาน่า ศวรรยา,นาน่า ศวรรยา ไพศาลพยัคฆ์,โลมาไม่ใช่ปลา,นาดาว มิวสิค,ฉลาดเกมส์โกง,เลือดข้นคนจาง,ข่าววันนี้,นักร้อง